ชาร์ อัสนาเบิล - วิกิพีเดีย

# ชาร์ อัสนาเบิล

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

ชาร์ อัสนาเบิล (「シャア・アズナブル」, Shā Azunaburu ทับศัพท์จาก Char Aznable, シャア・アズナブル?) เป็นตัวละครจากเรื่องโมบิลสูทกันดั้ม ให้เสียงพากย์โดย ชูอิจิ อิเคดะ ชาร์มีชื่อจริงว่า แคสวัล เรม ไดคุน (「キャスバル・レム・ダイクン」, Kyasubaru Remu Daikun ทับศัพท์จาก Casval Rem Deikun, キャスバル・レム・ダイクン?) เป็นบุตรชายของ ซีออน ซูม ไดคุน ผู้ก่อตั้งอาณาจักรซีออนซึ่งเชื่อว่าถูกตระกูลซาบี้ลอบสังหาร และมีน้องสาวหนึ่งคนชื่อ อาร์ทีเซีย ซอม ไดคุน ที่ใช้ชื่อปลอมว่า เซล่า แมส

ชื่ออื่น ที่เป็นที่รู้จัก ได้แก่

- เอโดวาร์ แมส (「エドワゥ・マス」, Edowau Masu ทับศัพท์จาก Edwow Mass หรือ Edward Mass ในภาษาอังกฤษ, エドワゥ・マス?)
- ควาโทร วาจีนา (「クワトロ・バジーナ 」, Kuwatoro Bajīna ทับศัพท์จาก Quattro Bajeena หรือ Quattro Vageena ในภาษาอังกฤษ, クワトロ・バジーナ ?)

นอกจากนี้ ยังมีสมญาซึ่งเป็นที่รู้จักดีคือ ดาวหางสีแดง หรือดาวหางแดง (The Red Comet)

## [แก้] ประวัติ (จากภาคออริจิน)

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

หลังการตายของพ่อ แคสวัลต้องเข้าไปพัวพันกับการแย่งชิงอำนาจ ระหว่างตระกูลซาบี้กับกลุ่มไดคุนจนถูกคิชิเรีย บุตรสาวของตระกูลซาบี้ตามล่า จนต้องลี้ภัยไปอาศัยที่โลก โดยความช่วยเหลือของรัมบา ราล แต่ก็ถูกตามล่าอีกจนต้องไปอาศัยที่เท็กซัส โคโลนี่ พร้อมพ่อบุญธรรม (ดอน เทียโบโร แมส)และน้องสาว ที่เท็กซัส โคโลนี่ ซึ่งอยู่ในความดูแลของอาณาจักรซีออน

แคสวัลได้พบกับชาร์ อัสนาเบิล ซึ่งมีรูปร่างหน้าตาคล้ายกัน ผิดกันเพียงแค่สีตาที่เท็กซัสโคโลนี่ และเป็นเพื่อนกัน หากต่อมา เมื่อแคสวัลทราบข่าวการเสียชีวิตของมารดาตนเอง ที่ถูกตระกูลซาบี้ขังไว้ เขาก็เกิดความแค้นขึ้นและต้องการแก้แค้น ประกอบกับชาร์ อัสนาเบิล เพื่อนสนิทของเขาสอบเข้าโรงเรียนเตรียมทหารที่อาณาจักรซีออนได้ แคสวัลจึงวางแผนเปลี่ยนตัวกับชาร์ โดยออกอุบายนำปืนกระบอกหนึ่งใส่ไว้ในกระเป๋าเดินทางของชาร์ ทำให้ชาร์ถูกกักตัวที่สนามบิน จากนั้น จึงออกอุบายให้ชาร์เปลี่ยนเสื้อผ้ากับตัวเองโดยอ้างว่า เพื่อให้ชาร์ไปขึ้นยานอวกาศได้ทันเวลา ต่อมา ยานอวกาศลำที่ "ชาร์ อัสนาเบิล" โดยสารมาก็ถูกระเบิดโดยคนของคิชิเรียเพื่อหวังจะลอบสังหารแคสวัล ทุกคนในตระกูลซาบี้จึงเชื่อว่าแคสวัลตายแล้ว ส่วนแคสวัลก็สวมรอยเป็นชาร์ ไปเรียนที่โรงเรียนเตรียมทหาร โดยสวมแว่นกันแดดไว้ตลอดเวลาเพื่อปกปิดสีตาและใบหน้า และอ้างว่ามีความผิดปรกติของโครโมโซมที่มีผลต่อดวงตา ทำให้ได้รับอนุญาตให้สวมแว่นกันแดดได้ตลอดเวลา

ระหว่างที่ศึกษาที่โรงเรียนเตรียมทหาร แคสวัลในคราบชาร์มีคะแนนดีเด่นทั้งในภาควิชาการและด้านกำลังกาย ทำให้การ์ม่า บุตรชายคนเล็กของตระกูลซาบี้ไม่พอใจนัก แต่แคสวัลก็หาทางตีสนิทกับการ์ม่าได้ และได้ช่วยเหลือการ์ม่าที่ได้รับอุบัติเหตุขณะฝึกวิชาภาคสนามไว้ ทำให้การ์ม่าประทับใจในตัวแคสวัลและคบเป็นเพื่อนสนิท

เมื่อกำลังจะจบหลักสูตร แคสวัลได้มีปากเสียงกับนายทหารของสหพันธรัฐ ทำให้ถูกตบหน้าจนแว่นกันแดดกระเด็น แต่กลับเป็นเครื่องพิสูจน์อย่างดีว่า นักเรียนเตรียมทหารทุกคนกลายเป็นพวกเดียวกับเขา และกดดันนายทหาร จนการ์ม่าต้องเอ่ยปากขอให้นายทหารของสหพันธรัฐเก็บแว่นกันแดดให้ชาร์ ผลที่ตามมาคือ เมื่อมีการประกาศคะแนนของโรงเรียน การ์ม่าได้คะแนนสูงสุด ส่วนชาร์ได้ที่สอง ซึ่งทุกคนรวมทั้งการ์ม่าเชื่อว่า เพราะผลจากคดีแว่นกันแดดทำให้ชาร์ถูกหักคะแนน

| ชาร์ อัสนาเบิล เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ชาร์ อัสนาเบิล ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%8A/%E0%B8%B2/%E0%B8%A3/%E0%B8%8A%E0%B8%B2%E0%B8%A3%E0%B9%8C_%E0%B8%AD%E0%B8%B1%E0%B8%AA%E0%B8%99%E0%B8%B2%E0%B9%80%E0%B8%9A%E0%B8%B4%E0%B8%A5.html".

หมวดหมู่: กันดั้ม | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- 한국어
- Italiano
- 日本語
- 中文